

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ**

**ΚΑΙ ΘΡΗΣΚΕΥΜΑΤΩΝ**

**ΓΕΝΙΚΟ ΛΥΚΕΙΟ ΜΟΥΔΡΟΥ**

Ταχ. Δ!νση:

Τ.Κ.-Πόλη:

Τηλέφωνο:   
e-mail:

ΜΟΥΔΡΟΣ ΛΗΜΝΟΥ

81401- ΜΟΥΔΡΟΣ ΛΗΜΝΟΥ

22540-71004

[mail@lyk-moudr.les.sch.gr](mailto:mail@lyk-moudr.les.sch.gr)

6 Δεκεμβρίου 2019

**ΓΕΝΙΚΟ ΛΥΚΕΙΟ ΜΟΥΔΡΟΥ ΛΗΜΝΟΥ**

**ΘΕΜΑ: «Πρόσκληση εκδήλωσης ενδιαφέροντος για την πενθήμερη εκδρομή της Γ’ Λυκείου»**

Το ΓΕΛ Μούδρου προτίθεται να πραγματοποιήσει πενθήμερη εκδρομή στις **23-28 Φεβρουαρίου 2020** στη Θεσσαλονίκη-Βεργίνα-Λουτρά Πόζαρ.

Καλούµε, σύµφωνα µε την υπ' αριθµ. *129287/Γ2 /2011* ΥΑ (ΦΕΚ 2769 *lτ.* Β' */ 2-12-2011),*τα ενδιαφερόµενα ταξιδιωτικά γραφεία να υποβάλουν προσφορές στο σχολείο **µέχρι την Παρασκευή 13 Δεκεμβρίου 2019, ώρα 12.00 το µεσηµέρι.**

Οι προσφορές θα είναι κλειστές και σε αυτές θα αναγράφεται το συνολικό κόστος και η επιβάρυνση ανά µαθητή.

**Αναχώρηση: 23 Φεβρουαρίου 2020 00.45 μ.μ. (ακτοπλοϊκώς) ΛΗΜΝΟΣ-ΚΑΒΑΛΑ**

**Επιστροφή: 28 Φεβρουαρίου 2020 16.00 μ.μ. (ακτοπλοϊκώς) ΚΑΒΑΛΑ-ΛΗΜΝΟΣ**

**Αριθµός µαθητών: 17**

**Αριθµός συνοδών καθηγητών: 2**

**Μεταφορικά μέσα:**

--**Ακτοπλοϊκά εισιτήρια** από Λήμνο για Καβάλα μετ΄επιστροφής

- **Λεωφορείο για μετακίνηση** των μαθητών από τη στιγμή της άφιξής τους στην Καβάλα, Σάββατο 23-02-2020 και ώρα 05.15 π.μ. μέχρι την αναχώρησή τους από το λιμάνι της Καβάλας, Πέμπτη 28-02-2020 και ώρα 16.00 μ.μ., το οποίο θα καλύψει όλες τις προγραμματισμένες μετακινήσεις και επισκέψεις σύμφωνα με το πρόγραμμα της εκδρομής.

**- Ξενοδοχείο:** τουλάχιστον 3\* με πρωινό στη Θεσσαλονίκη (5 διανυκτερεύσεις) (προτιμάται η περιοχή του κέντρου της πόλης)

**ΠΡΟΓΡΑΜΜΑ ΕΚΔΡΟΜΗΣ**:

**1ηΗμέρα Σάββατο 23/02/2020 :**

Συγκέντρωση στο λιμάνι της Μύρινας στις 23.45 μ.μ. και αναχώρηση για Καβάλα (νυχτερινό δρομολόγιο).

Άφιξη στην Καβάλα στις 05.15 π.μ.. Άμεση αναχώρηση για Θεσσαλονίκη. Επίσκεψη στο Αρχαιολογικό Μουσείο. Ξενάγηση στα αξιοθέατα της πόλης (κέντρο). Ελεύθερος χρόνος στην Πλατεία Αριστοτέλους και τους γύρω εμπορικούς δρόμους. Τακτοποίηση στο ξενοδοχείο. Απογευματινή επίσκεψη στην παραλία της Θεσσαλονίκης και ξενάγηση. Ελεύθερος χρόνος στην πόλη για βόλτα και φαγητό. Επιστροφή στο ξενοδοχείο. Διανυκτέρευση.

**2η Ημέρα Κυριακή 24/02/2020:**

Μετά το πρόγευμα επίσκεψη στο Πολεμικό Μουσείο και στη συνέχεια επίσκεψη στα Βυζαντινά Κάστρα για ξενάγηση και φαγητό. Eπίσκεψη στην εκκλησία του Αγίου Δημητρίου. Ελεύθερος χρόνος στην πόλη για βόλτα και φαγητό. Επιστροφή στο ξενοδοχείο. Διανυκτέρευση.

**3η Ημέρα: Δευτέρα 25/02/2020**

Μετά το πρόγευμα αναχώρηση για τον αρχαιολογικό χώρο της Βεργίνας και στη συνέχεια για τα Λουτρά Πόζαρ. Περιήγηση, ξενάγηση. Ελεύθερος χρόνος για φαγητό στην Αριδαία. Επιστροφή στη Θεσσαλονίκη. Παρακολούθηση ταινίας σε κινηματογράφο της πόλης. Επιστροφή στο ξενοδοχείο. Διανυκτέρευση.

**4ηΗμέρα**: **Τρίτη 26/02/2020**

Μετά το πρόγευμα επίσκεψη στο Μουσείο Τεχνολογίας «NOESIS». Ελεύθερος χρόνος στο Mediterranean cosmos και στη συνέχεια στο Magic Park. Επιστροφή στο ξενοδοχείο. Διανυκτέρευση.

**5η Ημέρα: Τετάρτη 27/02/2020**

Μετά το πρόγευμα επίσκεψη στο Μουσείο Μακεδονικού Αγώνα. Ελεύθερος χρόνος στην πόλη για βόλτα, αγορές και φαγητό. Επιστροφή στο ξενοδοχείο. Παρακολούθηση θεατρικής παράστασης. Ελεύθερος χρόνος για φαγητό. Επιστροφή στο ξενοδοχείο. Διανυκτέρευση.

**6η Ημέρα: Πέμπτη 28/02/2020**

Μετά το πρόγευμα αναχώρηση από το ξενοδοχείο για την Καβάλα. Ελεύθερη ώρα για βόλτα και φαγητό στην πόλη. Επιβίβαση στο πλοίο και αναχώρηση για Λήμνο στις 16.00 μ.μ. (απογευματινό δρομολόγιο).

Ζητείται:

* Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία
* Πρόσθετη ασφάλιση, που καλύπτει τα έξοδα σε περίπτωση ατυχήματος ή ασθένειας. (η χορήγησή της θα θεωρηθεί ιδιαιτέρως σημαντική)
* Τελική συνολική τιμή του οργανωμένου ταξιδιού (με ΦΠΑ) και η επιβάρυνση ανά μαθητή.
* Ρητή αναφορά κατηγορίας καταλυμάτων και όνομα και τηλέφωνο αυτών
* Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (απαγορευτικό, αλλαγές δρομολογίων κ.λ.π.) και δέσμευση για εναλλακτικές λύσεις
* Μείωση της αρχικής τιμής, αν αυξηθεί ο αριθμός των συμμετεχόντων.
* Υπεύθυνη δήλωση από το ταξιδιωτικό πρακτορείο με κάθε προσφορά ότι διαθέτει ειδικό σήμα λειτουργίας, το οποίο βρίσκεται σε ισχύ.
* To λεωφορείο για μετακίνηση των μαθητών πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από το ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενα κ.λπ.), καθώς και να πληροί όλες τις προϋποθέσεις ασφάλειας για μετακίνηση μαθητών (ζώνες ασφαλείας, έμπειροι οδηγοί κ.λ.π).

Ιδιαίτερη σημασία δίνουμε στη δυνατότητα συνεννόησης με τον οδηγό του λεωφορείου.

* Η διαμονή των μαθητών στο ξενοδοχείο θα είναι σε δίκλινα ή τρίκλινα δωμάτια και των καθηγητών σε μονόκλινα δωμάτια.
* Όλοι οι μαθητές θα μένουν στο ίδιο ξενοδοχείο και δεν θα επιτραπεί ο χωρισμός σε δύο ξενοδοχεία, ανεξάρτητα αν αυτά είναι κοντά.
* Δέκα μέρες μετά την κατοχύρωση του διαγωνισμού, ο μειοδότης είναι υποχρεωμένος να φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, δίκλινα, τρίκλινα) τη συγκεκριμένη ημερομηνία για τη διαμονή αποκλειστικά και ονομαστικά των μαθητών του σχολείου μας, καθώς και επιβεβαίωση της ναυτιλιακής εταιρείας για την κράτηση των εισιτηρίων.
* Από τη συνολική αξία της εκδρομής το 20% θα παρακρατηθεί σαν εγγύηση ακριβούς εκτέλεσής της και θα αποδοθεί μετά την επιστροφή του σχολείου από την εκδρομή.

Λόγω των ιδιαίτερων οικονοµικών προβληµάτων που αντιµετωπίζουν οι οικογένειες του συνόλου των µαθητών, παρακαλούµε ιδιαίτερα τα ταξιδιωτικά γραφεία να δώσουν λογικές προσφορές.

Τηλ. Επικοινωνίας Γενικού Λυκείου Μούδρου 22540-71004

FAX: 22540-71451

Διεύθυνση: ΓΕΝΙΚΟ ΛΥΚΕΙΟ ΜΟΥΔΡΟΥ, Μούδρος Λήμνου, Τ.Κ. 81401

E-MAIL: mail@lyk-moudr.les.sch.gr

  Η προσφορά σας πρέπει να κατατεθεί κλειστή ή να αποσταλεί ταχυδρομικώς ή με ταχυμεταφορά μέχρι την ΠΑΡΑΣΚΕΥΗ, 13-12-2019 ΚΑΙ ΩΡΑ 12.00μ.μ.

  Ο ΔΙΕΥΘΥΝΤΗΣ

ΚΑΡΑΓΙΑΝΝΗΣ ΣΤΥΛΙΑΝΟΣ